- Hindi News
- National
- आईसीआईसीआई बैंक के डुप्लीकेट चेक बना 32.71 लाख रुपए की धोखाधड़ी का मास्टर माइंड गिरफ्तार
आईसीआईसीआई बैंक के डुप्लीकेट चेक बना 32.71 लाख रुपए की धोखाधड़ी का मास्टर माइंड गिरफ्तार
भास्कर संवाददाता| श्रीगंगानगर
आईसीआईसीआईबैंक के डुप्लीकेट चेक बनाकर धोखाधड़ी के मास्टर माइंड आरोपी जितेंद्र बोरा को कोतवाली पुलिस ने शनिवार को इंदौर से हिरासत में ले लिया है। थाना प्रभारी राहुल यादव के अनुसार मुकदमे में अनुसंधान कर रहे एसआई राकेश स्वामी के नेतृत्व में टीम को आरोपी की गिरफ्तारी के लिए इंदौर भेजा गया था, जिसे शनिवार को इंदौर कोर्ट में पेश कर कोतवाली पुलिस ने प्रोडक्शन वारंट पर गिरफ्तार कर लिया है। रविवार को आरोपी से पूछताछ कर मामले में श्रीगंगानगर से शामिल हुए अन्य आरोपियों के संबंध में पूछताछ की जाएगी। गौरतलब है कि आईसीआईसीआई बैंक गुड शेफर्ड स्कूल शाखा के उप शाखा प्रबंधक अमित गोयल पुत्र प्रेमचंद की ओर से एक फरवरी को कोतवाली पुलिस थाना में मुकदमा दर्ज कराया गया था।
फर्जीचेक लगाकर किया था ट्रांजेक्शन
पुलिसने बताया कि आरोपियों ने 11 जनवरी 2017 को आईसीआईसीआई की लक्कड़मंडी शाखा में खाताधारक सीईएफसी लिमिटेड, सीईएफसी हाउस च्वरिंगी स्केवयर कोलकाता के खाते का 18 लाख 20 हजार रुपए का चेक मध्यप्रदेश देवास अपोजिट स्टेशन रोड स्थित आॅर्गेनाइजेशन फॉर चिल्ड्रन एजुकेशन के खाते में ट्रांजेक्शन के लिए आया था और बैंक की तरफ से यह ट्रांजेक्शन कर दिया गया। इसके बाद 18 जनवरी को अलवर की दीयांची कलर इंडिया प्राइवेट लिमिटेड कंपनी का 14 लाख 51 हजार रुपए का दूसरा चेक फिर ऑर्गेनाइजेशन फॉर चिल्ड्रन के खाते में ट्रांजेक्शन करने के लिए आया तो बैंक ने यह ट्रांजेक्शन भी कर दिया। जब दोनों खातों की राशि ऑर्गेनाइजेशन के खातों में जमा हो गई तो ऑर्गेनाइजेशन की ओर से सूर्या बैंक एचडीएफ को आरटीसीजीएस द्वारा ट्रांजेक्शन किया जाना पाया गया। जबकि, बैंक में लगे दोनों चेक असली खाताधारकों के पास सुरक्षित होना पाया गया था। मामले में कोतवाली पुलिस थाना के एसआई राकेश स्वामी ने पड़ताल करते हुए आर्गेनाइजेशन फॉर चिल्ड्रन एनजीओ के अध्यक्ष शाकिर अली दीप (43) पुत्र बाबू खान और एनजीओ के कोषाध्यक्ष सैयद सादीक अली पुत्र सैयद हसन अली निवासी दिवास मध्यप्रदेश और तीसरे आरोपी सुरेशचंद्र कनासिया पुत्र प्रहलाद सिंह को गिरफ्तार कर जेल भेज दिया था।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva